প্রথমবারের মতো মা হলেন নিউজিল্যান্ডের প্রধানমন্ত্রী জেসিন্ডা অ্যার্ডার্ন। স্থানীয় সময় আজ বৃহস্পতিবার বিকেল ৪.৪৫ মিনিটে অকল্যান্ড সিটি হাসপাতালে একটি কন্যাসন্তানের জন্ম দেন তিনি। কোনো দেশের প্রধানমন্ত্রী হিসেবে ক্ষমতায় থাকা অবস্থায় মা হওয়ার দ্বিতীয় ঘটনা এটি। এর আগে ১৯৯০ সালে প্রধানমন্ত্রীর দায়িত্ব পালনকালেই সন্তানের জন্ম দেন পাকিস্তানের সাবেক প্রধানমন্ত্রী বেনজির ভুট্টো।